Document ID: 32007R1547

32007R1547
L 337/70
SLUŽBENI LIST EUROPSKE UNIJE
UREDBA KOMISIJE (EZ) br. 1547/2007
od 20. prosinca 2007.
o uspostavi prijelaznog razdoblja za povlačenje Republike Kabo Verde s popisa zemalja korisnica posebnog dogovora za najnerazvijenije zemlje, u skladu s Uredbom Vijeća (EZ) br. 980/2005 o primjeni sustava općih carinskih povlastica
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
Uzimajući u obzir Uredbu Vijeća (EZ) br. 980/2005 od 27. lipnja 2005. o primjeni sustava općih carinskih povlastica (1), a posebno njegov članak 12. stavak 7.,
budući da:
(1)
Republika Kabo Verde (dalje u tekstu: Kabo Verde) uključena je u poseban dogovor za najnerazvijenije zemlje u okviru općeg sustava povlastica Zajednice.
(2)
Članak 12. stavak 7. Uredbe (EZ) br. 980/2005 predviđa povlačenje zemlje iz posebnog dogovora za najnerazvijenije zemlje, kad Ujedinjeni narodi isključe navedenu državu s popisa najmanje razvijenih zemalja. Taj članak također predviđa uspostavu prijelaznog razdoblja od najmanje tri godine, s ciljem ublažavanja nepovoljnih učinaka koji proizlaze iz uklanjanja carinskih povlastica odobrenih posebnim dogovorom za najnerazvijenije zemlje.
(3)
Ujedinjeni narodi su isključili Kabo Verde s popisa najmanje razvijenih zemalja, s učinkom od 1. siječnja 2008. (2).
(4)
Kabo Verdeu, stoga, treba dopustiti da nastavi koristiti povlastice odobrene posebnim dogovorom za najnerazvijenije zemlje, do kraja 2010.
(5)
Mjere predviđene ovom Uredbom u skladu su s mišljenjem Odbora za opće povlastice,
DONIJELA JE OVU UREDBU:
Članak 1.
Republika Kabo Verde se uklanja s popisa zemalja korisnica posebnog dogovora za najnerazvijenije zemlje iz Priloga I. Uredbi (EZ) br. 980/20005, s učinkom od 1. siječnja 2011.
Članak 2.
Ova Uredba stupa na snagu trećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 20. prosinca 2007.

Labels: 3
13
19
18